
Cu vesele glasuri de tinere firi 


Cuprinşi de-amintirea străbunei măriri - 


Spre soare ni-e gândul şi mergem 
spre el 

Lumina ni-e ţinta şi binele ţel 

" Trăiască-ne ţara şi neamul, 

„Imnul studenţilor“ 


“Cu dreapta "'nălţată spre Tatăl de sus 
„Jurat-am, pe tot ce strămoşii ne-ass 


spus : 


iubim 







Uinire 'ntre fraţi și pe Domn să-l 


Şi altarul de jert 'al naţiunii să tim d. 


Şi suiletul neamului nostru. 


"GHEORGHE COSBUC 

„Ţara Visurilor Noastre“ 


Ţara visurilor noastre — „vis neîmplinit... copil al 
suferinţii de dragul cui ne-au repausat şi moşii şi părinţii !“ 
Ţara visurilor noastre, — ţara noastră de măine; 


“ plămădită în aluatul nădejdilor noastre de azi. 
| „Ţara Visurilor Noastre“ refugiată dela Oradea de 
eri, — primită şi îmbărbătată de dragostea Timişorii, re- 
apare, cu 1 Septemvrie 194!, tot aici în inima Bănatului, 
pentru a învedera şi pentru cei ce ar putea să nu înţe- 

i leagă — rostul cuvântului: 

„Tot Bănatu-i fruncea“. Tinerimea Banatului ţine, ştie 
să dovedească a fi „fruncea“: a menţine şi desăvârşi îm- 
. preună cu tinerimea ardeleană fruntea revistelor pentru 
„. copii şi tineret: cea mai bună revistă din ţară de acest gen, 

„Ţara Visurilor Noastre“; e închinată, după cum scrie 

“pe coperta revistei: „Părinților iubiţi, educatorilor respec- 
taţi ca să ne cunoască şi cunoscându-ne mai bine, să ne 
imbească nu mai mult, ci mai cu temei şi mai spre binele 
nostru“. 

„Ţara Visurilor Noastre“ sa născut să fie o rază de 
dragoste proiectată asupra sufletelor celor a căror  îndru- 
„mare ne constitue singurul nostru rost, unica noastră che- 

marea ; dragostea menită a face — ca şi florile de căldura 

soarelui — să-şi deschidă sufletele la căldura dragostei 

conştiente consecvente şi neobosite cu care sunt priviţi, 
| luminaţi şi încălziţi. 

„Jara Visurilor Noastre“ e menită a creea, nutri şi a 
desăvârşi adevărata înţelegere între generaţiile ce prin 

munca lor împreună făcută şi reciproc respectată, duc greul 
ţării şi al neamului spre luminişul vremurilor ce va să o 
vădească mare — şi neamul tare printre neamurile pămân- 
tul ui. 

„Ţara Visurilor Noastre“ nu este, nici n'a pornit a fi 

o simplă revistă şcolară : „Ţara Visurilor Noastre“ a pornit, 
este şi rămâne o problemă de educaţie absolut necesară şi 
„dovedită, în cei cinci ani de bogată apariţie: atât de salu- 
tară pentru îmbogățirea şi îndrumarea spre desăvârşire a 
celor concrezuţi grijii şi formării noastre : spre binele lor, 
al nostru şi al ţării, ca se înțeleagă copiii ceea ce trebue 
să înţelegem noi, că sunt şi rămân ai noştri rodul dragostei 
noastre fiind şi rămănând: educarea lor fiind singura 
noastră îndeletnicire ce ne poate cinsti, singură noastra 
datorinţă dela care a abdica ea le face posibilă prăbuşirea 
lor şi a noastră în prăpastia pierzării comune. 

„Ţara Visurilor Noastre“, este şi va rămâne o revistă, 
de educare creştinească şi românească a copiilor noştrii 
şi ai neamului. A creşte creştineşte pe copii este a merge 
la isvorul binelui, a smulge răul din rădăcini şi a pregăti 
generaţii mai bune : căci dintr'un singur copil crescut bine, 
va ieşi un neam întreg de drepţi şi buni. 

Interesul neamului este ca copiii să fie bine educați: 
acesta e singurul lucru ce trebueşte: căci a mântui neamul 
este a mântui putinţa lui de dăinuire mântuitoare, prin cei 
ce-i fac posibilă propetuarea lui peste veacuri: copiii. O 
bună educaţie a celor de azi — e sămânță, izvor de lumină 
pentru luminarea atâtor suflete ce vor veni. 

Copiii toți vor să fie „mari“: e şi natural şi bine: 
dar să-i facem să înțegeagă că vor şi fi numai: contri- 
buind înşişi cu toată bunăvoința şi neîncetata lor străduinţă 
la continua lor formare şi desăvârşire. 

„Ţara Visurilor Noastre“ îi asociază pe ei, pe copii 
la propria lor educare şi la educarea fraţilor lor de aceiaşi 
tendinţă şi neputinţă. 

„Țara Visurilor Noastre“ devenit un curent literar, 
ale cărui proporţii se întrevăd doar cuprinde scrisul apre- 
ciabil şi apreciat al celor ce cred în scrisul lor şi vor 
trebui să fie desăvârşiţi a rămânea să scrie crezând şi să 
creadă scriind : pentru a se mântui pe sine şi a mântui pe 

:cei ce ar putea simți desnădejdea de-a nu putea crede 
în nimic. 
Sufletele tinere ce se manifestă în cadrele revistei — 
tot atâtea talente reale, oricât de „mici“ ar apărea — sunt 
"cei cari pentru sensibilitatea lor neapreciată, fiind de 
atâtea ori neînțeleasă, putând fi sortiţi să se piardă — 
“trebue în primul rând mântuiţi — loruşi, neamului şi ţării: 
“ca ei „întorcându-se“ spre partea frumoasă distrânşii, „să 
' mântue pe fraţii lor“, pe cari prin cuvântul lor atât de 
aşteptat şi gustat de toţi şi de aceeași etate şi condiţii 
“sufleteşti: să-i facă să se cunoască pe sine înşişi: că nu 
sunt ceea ce se cred, dar că trebue şi pot să devină ceeace- 
" “şi închipue că sunt: cu împreuna-ne struniţă truda a tuturor. 
Să-şi înţeleagă şi urmeze rostul de-a şi cunoaşte frumuseţea 
sufletului lor capabili de înălțări continue spre Frumosul şi 
Binele, pentru cunoaşterea şi biruirei Cărbia sunt creaţi. 





Copii! 

„Țara Visurilor Noastre“ este revista voastră, faceţi-o 
trăiască | e datoria, e mândria voastră. 

Părinţi, Profesori şi Educatori, „Ţara  Visurilor 
Noastre“ este tendinţa voastră — nu o lăsaţi să moară, ca 
nu veţi putea da seama nici unii, nici alţii în faţa con- 
'şiiinţei voastre şi a neamului |! 

„Ţara Visurilor Noastre“ trebue şi trăiască şi va trăi 
— cuprinzind sub aripile-i ocrotitoare — tot mai multe 
suflete — până va putea, căci va trebui să aibă onoarea a 
îndruma toate sufletele neamului de mâine spre lumina ce 
"va să le constitue aureola mântuirii tuturor din bezna ce 





ne-ar puiea întuneca. 

„ara Visurilor Noastre“ a creat, va menţine şi va 
“desăvârşi în sufletele celor „mari“ şi celor „mici“ sentimentul 
aceleiaşi unice realități a neamului, ai cărui părți întregi- 
toare sunt şi cei mari şi cei mici, Cei mari pentru cei 
mici „mistuindu-se luminând“ după vorba  Înaintemergă- 
torului: „Acela trebuz să crească, eu să scad“, neexistând 
pentru noi o creştere mai onorantă şi ororabilă, decât 
Scăderea noastră prin dragostea jertfelnică. Ca să crească 
ei din jertfa dragostei noastre. Cei mici — din cei mari 
din văpaia vieţii lor dobândird viaţa şi la propriu şi la 

figurat — continuatorii în bine şi desăvârşitorii aceleaşi: 
vieţi fiind şi simțindu-se pentru a deplini binele început 
de înaintaşi şi a înfăptui şi pe cel ce nu l-au putut ei în- 
făptui: ei fiind florile menite a aduce rodul din aceiaşi. 
rădăcină şi tulpină a aceluiaşi neam unul şi a acelaşi în. 
nesfârşitul vremilor peste cari a biruit şi ve dăinui pe- 
plaiurile lui şi ieri şi azi şi mâine. 

„Țara Visurilor Noastre“ va să rămână, va să trăiască, 


va să crească — să se desăvârşească — din dragostea. 
voastră a tuturor. 
Copii, — din viaţa vieţii voastre — daţi-i viaţă. 


Părinţi, ecordaţi-i încrederea, sprijinul marinimozitatea 
voastră, pentru a putea da în mâna copiilor, dornici a şti, 
cartea vârstei lui, cartea ce-i face posibil sâ crească, să. 
înflorească şi să-şi desăvârşească fireasca-i tendinţa spre: 
bine şi frumos. 

Copii! Părinţi ! 

Prin înţelegerea, jertfa, dragostea voastră, faceţi: 
posibil a menţine treaz în sufletele dorul înfăptuirii. 

Faceţi ca curaţi şi curăţiţi, conştienţi de împreuna-ne 
muncă, trudă şi jertfă şi a celor mici şi a celor mari, să. 
putem înfăptui, cu un ceas mai de vreme 


„ŢARA VISURILOR NOASTRE“ (a. c.): 


Sa-2), 


Epigrame 


Lui Gh. B. 
la un articol publicat în 
numărul precedent. 


„Culmi şi abise“ e un titlu 
Destul de eloguent, mi-am zis; 
Nu-i tipărirea lor o culme 
Când scrisul tău e un abis? 





Pentru neam şi fară 






Prin recucerirea Basarabiei şi Bucovinei provincii 
«devastate cu desăvârşire de  Bolşevici, Statul român s'a 
ggăsit pus în faţa unor noi probleme de o capitală impor- 
“tanţă, cărora a trebuit să le facă faţă. 


Printre aceste probleme, una de primul rang e cea 
“financiară. Cheltuelile statului în timp de războiu sunt 
-excesiv de mari. Prin organizarea unor provincii, cari anul 
acesta, recolta fiind în parte distrusă, comerţul şi industria 
moarte nu pot da mult ci mai mult numai cere, statul sa 
„găsit în pericolul de a se vedea pus în neputinţa de a-şi 
acoperi cheltuelile. Pentru evitare a acestui lucru s'a recurs 
da împrumut. 


a) Pentru a evita o inflaţie. 


b) Pentru a da fiecărui Român sentimentul că agoni, 
“seala lui e sigură, statul priveghindu-i interesele cu aceiași 
grijă. 

C) Pentru a înzestra oștirea pusă astăzi — cumva fi 
'şi mâine — în slujba marilor interese naţionale. 





Propaganda ce sa făcut prin toate mijloacele ziare, 
afişe, radio, cinema, discursuri, etc. etc. a urmărit înainte 
de toate să asigure pe Român, că banul lui nu va fi dat 
iînzadar, că conform legilor economice, se sprijină, sprijinind 
Statul pe el însuşi. Că banii câştigaţi, daţi cu inimă curată, 
vor reveni odată înapoi, asigurându-i fiecăruia astăzi- 
fericirea şi prosperitatea de mâine. 





Obolul său țării l'a dat fiecare. Fiecare dintre acei, 
'în pieptul cărora bate o inimă românească. Dacă: acolo în 
'stepele Rusiei se duce o luptă crâncenă pentru triumful 
adevărului, aici în spatele frontului sa dat o alta. S'a dat 
“upta cu egoismul în contra căruia a triumfat dragostea. 
Din dragoste dezinteresată au dăruit pe altarul patriei, cu 
toţi, au numai mult ci şi din inimă. Inima largă a Români- 
lor sa deschis şi mâna n'a şovăit să dea. Au dat pentrucă 
'Simțeau că darul lor e mai mult decât ceva obişnuit. 

Pentrucă prin sângele vărsat şi prin jertfa benevolă se va 
ctitori România de mâine, România futuror Românilor şi: 
numai a hkomânilor. 


Prin sângele vârsat, poporul s'a înalţat pe sine. S'a înăl- 
ţat pentrucă un popor nu e mare prin intinderea teritoriului 
şi mărimea populaţiei ci prin bogăţia calităţilor sufleteşti, 
prin sfărâmarea tuturor barierilor cari închid drumul spre 
marile năzuințţi. 


Și aceasta Românii au priceput-o. Au subscris la îm- 
prumut, nu numai conştii de datoria lor, ci pentrucă şi 
prin aceşti bani, ei vor realizarea idealurile româneşti 
în zilele viforoase de mâine. : 


Părinţii fiindu-mi funcţionari şi-au subscris izvorul lor 
de câştig, leafa. Pentru reîntregirea ţării cinstite ei nu au 
ezitat o clipă să-şi dea banul lor atât de greu agonisit. 
Fi părinţii şi-au făcut datoria şi făcându-şi-o ne-au îndem- 
nat să ne-o facem şi pe a noastră. Poate pentrucă jertfa 
noastră deşi mai mică din punct de vedere material, are 
infinită valoare din punct de vedere spiritual. Copilul care 
dărueşte nu poate dărui decât cu inima curată. Banul pe 
care îl dărueşte e însăşi obolul nevinovăţiei. Cel ce-şi va da 
viața mâine, cum şi-o dau cei de pot front azi, şi-a dăruit 
pentru marile împliniri naţionale, sufletul. 


Nu sunt numai ostaşii români cei ce se bat azi la Ni- 
pru şi mare. Cu ci e sufletul ţării întregi. Sunt umbrele 
marilor voevozi şi martiri sunt sufletele eroilor de mâine. 
Acolo pe linia de foc şi sânge prin jertfa ostaşilor totală 
şi a noastră parţială se făuresc idealurile naţiunei de 
mâine, 

TRAIAN BIRĂESCU 
elev cl. VIL — şt. C.D. L.. 








Voiu veni din nou 


Nu ţi-am adus eri nici o floare, 
Căci vânt de toamnă bate pe alei, 
dar am vărsat pe crucea-ţi înegrită 
trei calde lacrimi, azi, din ochii mei. 


Să-ţi fie ele acum de amintire, 

nimic mai mult nu-ţi dăruesc acum, 

m'au despărțit de ce-aveam scump pe lume 
m'au despărţit, s'o iau şi eu, la drum. 


M'oi duce să cerşesc de-acum pomană 
Să vărs departe lacrămile mele, 

Dar voiu veni din noa la primăvară 
când vor ieşi pe măguri viorele. 


Şi-ţi voiu cânta ca pasărea din ramuri 
povestea "ndurerată de 'ncercări, 
şi voiu vărsa şi lacrimi ca acuma, 
dar n'o să fie lacrimi de dureri. 


Viorica Oţelia 





Acorduri risipite 


Lângă fereastra mea deschisă în noapte 
Isvoarele durerii şi-au adunat apele; 
Luntrea dozului îmi poartă 

Iubirea, vâslaş istovit de trudă. 


Cântă greerii pe strune de argint 
Elegia nopţilor de toamnă. 

Rând pe rând se furişează 

Negre stafiile singurătăţii. 

E întuneric... şi din când în când 
S'aude fâlfâitul gândului în zbor 
Corbii tăcerii sabat apoi asupra vieţii, 
Uitarea-şi întinde aripile de fum. 


VALENTIN DUNĂREANU Cluj — Timişoara 


„DIN LUMEA TINERE ASCA“ 


Pe marginea esserului cu acelaş nume al Dlui Anatole 
Chircev, extras din „Luceafărul“ Timişoara no. 8209, 1938. 


Dintre toate vârstele vieţii unui om, vârsta adolescen- 
ţei, cu tendinţele ei spre frumos şi bine, cu înălțările şi 
sbuciumul ei, este vârsta cea mai rodnică din punct de 
vedere sufletesc. Cu toate astea e inexplicabil, de-ar fi să 
judecăm toate după logica pară şi rece dece e totuşi vârsta 
de care caută şi a căutat mereu cei cari sunt în ea, să 
scape mai repede. 

E vârsta cea mai rodnică... aici urmează însă un 
„dacă“ şi un „când“ care deschide în urma lui un gol atât 
de întunecos şi dureros, încât nu e de mirare că pustietatea 
lui îi face pe cei ce-l străbat să încerce să iasă cât mai iute 
din el, să-şi demonstreze lor însuşi că sunt oameni mari 
prin metoda stearpă de-a împrumuta tot ceeace le pare 
fiindcă nu le înţeleg, a fi specific vârstei mai înaintate, un 
fel de demonstraţie aprioristică a maturităţi lor — asta 
numai ca să nu pară adolescenţi. 

E vârsta în care se renasc întrebările, nu în forma în 
care le-am pus atunci când ne-am rotunjit privirea asupra 
lucrurilor ce ne înconjoară: „ce e asta ?“, ci în forma pe 
care ne-o dictează prima întoarcere a privirii în interior 
în forma în care ne-o şopteşte glasul cu o tremurare de-o 
nesimțită teamă în faţa necunoscutului: „dece ?“. E vârsta 
în care se conturează temperamentele, în care se zidesc 
caracterele, sau se fărămițează sufletele. Și ca se poată 
plăsmui această formidabilă operă : lupta şi apoi înstăpâni- 
rea unui suflet asupra vieţii, e nevoie — şi deaceea această 
vârstă e plină — de cele mai multe elemente de închegare: 
de înălţări, de tendinţe spre ideal, de talente, de curaj de 
viaţă, dar şi de fărămițări, de ispite, de descurajare. 

Oricât ne place mai târziu să spunem că am intrat 
în greutăţile vieţii, lupta cea mai grea o dăm în sbuciumul 
adolescenţei, atunci când suntem mai dezarmaţi de prea 
descoperita bună credinţă, atunci când suntem mai cople: 

iți de neîncredere, de teamă de rău, teamă pe care căutăm 
so ascundem prin sfidare. 

E vârsta în care avem nevoie de celmai ueprecupeţit 
ajutor şi cea mai neadormită veghe, şi cu toate astea e 
singura vârstă de care aproape nu se mai ocupă nimeni? 
"cei din ea, din cauză că se tem de singurătatea şi necunos- 
„-cutul ei, cei ce au ieşit din ea nu se mai întorc asupra ei, 
nu ştiu: din egoism? din teama de-a nu-şi găsi în acestă 
întoarcere originea tuturor golurilor din suflet ? Sau chiar 
dacă se întorc o fac numai pentru a tulbura apa tinereţii 
altora, ca în tulbureala această să-şi pescuiască ei justifica- 
rea neputinţelor lor de azi şi de mai târziu, ori, mai trist, 
“să-şi mâie la moara lor apa, acum încă uşor de mânuit, a 
deorientării inexperienţei. 





lată de ce, după ce mia căzut întâmplător în mână 
“esseul dlui A. Chircev (de ce astfel de preocupări trebue 
să cadă, întâmplător în mâna tineretului) nu m'am putut 
“stăpâni de-a nu-mi face mai mult decât o datorie din-ai 
împrăştia iumina şi altora. 











N:aş putea să precizez care a fost sentimentul care 
ma copleşit primadată la lectura esseului dlui Chircev: 
faptul că totuşi se găsesc şi preocupări curate scrise despre 
şi pentru adolescență — constatare mai mult gândită — 
sau însăşi plăcerea frumuseţii în sine a esseului, căci el 
“conţine calităţi de formă, o explicare simplă şi aproape de 
firea [ucrurilor a concluziilor atât de sănătoase, calităţi pe 
“cari numai sub atributul de „frumos“ le pot îmbrăca. 


Preocuparea esseului este difinită prin stabilirea rolu- 
“ui şi a valorii reveriei în viața sufletească. 

Dl A. C. porneşte prina extinde rolul reveriei la 
evoluţia de epoci şi popoare, pentru a face comparații mai 
evidente : de ex. epoca modernă şi evul mediu. „Rolul 
reveriei — spune dsa — nu se limitează la un simplu act 
de prezenţă, ci determină radical atmosfera vieţii interioa- 
re, îmbogăţind:o şi potențând-o la maximum“ (...) „Să ne 
gândim bunăoară la dragostea romantică a cavalerilor 
medievali şi la aceia din zilele noastre, la aşa zisa “dra- 
goste modernă“, a cărei reprezentantă tipică este cea ame- 
ricană (...) Prima se mişcă sub auspiciile binefăcătoare ale 

visului, ale necesității de absolut (sublinierea noastră), tre. 
zind anumite rezona: + de natură metafizică a idealului, a 


tot ceeace este mai spiritualizat. A doua este materialistă, 


prozaică ; ea nu trezeşte nici o rezonanță efectivă mai 
alterată, mai îndepărtată de scopul imediat, iar bogăția: 
experienței interioare este cu mult sărăcită.“ s. n. (p. 2-3) 

Am făcut sublinierile de mai sus, căci accentul asupra 
lor reiese din întreaga desvoltare a esseului. 

„Calitatea trăirilor“ omului modern „este mult infe- 
rioară acelora ale omului romantic“ din cauză că omul 
modern caută să trăiască pe un plan „raţionalizat“ până 
'şi sentimentele religioase, astfel încât — de ceealală parte — 
„gama trăirilor“ (a omului romantic) este mult mai extinsă. 
Oricât am căuta să salvăm calităţile raţiunii, trebue ne- 
condiţionat să recunoaştem un lucru: rațiunea niciodată nu 
va putea da acea gamă de trăiri pe cari le dă o altă sferă 
a sufletului omenesc, împotriva căreia se ridică atât de 
duşmănos, deşi fără succes raționaliştii zilelor noaștre. 
Acea calitate a sufletului îl făcea pe omul primitiv să 
simtă în faţa zeităţii sale o infiorare, care înclinăm să 
credem, este: mai superioară şi mai bogată decât trăirea 
rațională a omului analist modern. Acea proprietate sufle 
tească îl făcea pe omul romantic să simtă Absoluțul, să va- 
dă cu ochii sufletului întreg, iar nu numai cu ochii minţii“. 
(...) „Omul modern tocmai prin aceasta se defineşte că 
doar „iz. la cunoştinţă“ de anumite probleme şi numai de 
acelea care pot fi luminate de rațiune. Ori una e să gân- 
deşti o problemă şi alta e s'o trăieşti cu tot sufletul. (s. n.)p. 4. 

Aici mă opresc, căci vreau să pun accentul tocmai pe 
necesitatea trăirii din tot sufletul a problemei şi laturei 
de viaţă ce te preocupă, lucru preconizat de dl Anatole 


Chircev nu numai prin cuvintele cât mai ales prin reali- 


zarea lui. 

Una e să gândeşti, şi alta e să trăieşti cu toi sufletul 
o problemă, ori dl A. C. a trăit cu tot sufletul problema 
pe care şi-a pus-o şi e imposibil să n'o trăieşti la fel cutot 
sufletul când o citeşti — afară de cazul când eşti cu totul 
srăin de astfel de preocupări, lucru ce nu prea se potri- 
veşte tinereţii. Aşa încât e inutil, şi e şi greu să mai con- 
tinui: urmărirea problemei naşte desvoltări: ecouri şi efecte 











; trăirii proprii, 
nsie, o prezentare, 


ilduros. 

















Printre frunze ruginite 

de strecoară stropi de aur 
Din -a soarelui tezaur 

Se țes raze măiestrite... 


Codrul trist foşneşte lin, 
Văl de jale se întinde... 
âte-o frunză se desprinde 


trintre frunzele uscate, 

Un gândac, tiptil, se ascunde 
Găză lucitoare, unde, 
ieaţa-ți mică ţi se zbate? 


Dulce susură izvorul 

Ingânând poveşti uitate, 
intre creste 'ndepărtate 
Unde rătăceşte dorul... 


De pe-un ram răpus de chin. 

cari îngreunează însă prea mult o re- 
ce vrea să fie mai mult un îndemn 
0 orientare spre o lectură deschizătoare 
“care precizează raporturi în preocupările tinereţii ce se 
să stăpânită de ideal, lucru care ne face s'o recomandăm 


de orizonturi 


Asta chiar de-ar fi să nu mai amintim judiciozitatea 
i seriozitatea aprofundării problemei de o pană care do- 
edeşte a nu fi străină de aceste preocupări psihologice,. 
ustrate prin dese şi potrivite citate din adâncul psiholog: 
i romancier L. Tolstoi: „Detsvo i junosti“. 


GHEORGHE COSMA 


AA 


Toamnă 


Plânge 'n munte ciobănaşul! 
Doina 'n picurări se zbate 
Printre cetini aplecate 
O şopteşte izvoraşul... 


Vântul nebunatec saltă 
Spulberând în cale-i norii.... 
Trec în stoluri mari cocorii- 
Către zarea 'ndepărtată... 
Despletindu-şi a lor plete 
Le destramă "ncetişor, 
Intr'un cântecel uşor, 

Norii strânşi în albe cete... 


Pic... pic... pic... 

Stropii tainic mi-au vestit ; 
„Toamna... toamna a sosit... 
„Pic pic... pic... 


Nana 

Imprumutul reîntregirii 


iau ll 


Ţara nu poate trăi fără ajutorul nostru. Pe când os-. 


taşii români îşi dau viaţa pentru apărarea ţării, noi ce 
dăm ? Trebue să dăm şi noi ceva, căci pentru reconsti- 
tuirea oraşelor, dărâmate şi incendiate, trebue mult mate- 
rial. Şi ţara mare atâţia bani ca să reconstituiască casele, 
“bisericile şi şcoalele incendiate de păgâni. Deci, dacă noi 
nu ne dăm viaţa pentru țară ca ostaşi, trebue s'o ajutăm, 
dând fiecare cât poate, 

Pe lângă că noi dăm bani pentru împrumutul reîntre- 
girii, trebue să facem propagandă. Propagandă putem 
face pe strada, în clasă şi oriunde. Pe stradă vedem multe 
afişe care fac propagandă pentru împrumutul reîntregirii. 

Subscriind, nu numai că ajutăm ţara, dar facemo 
faptă măreaţă. Cine subscrie, capătă banii înapoi cu do- 
bândă mult mai mare ca la orice bancă. Afară de asta se 
mai trage ca la loterie şi se câştigă premii în valoare de 
mii de lei. l)eci subscrieţi toţi tot ce puteţi căci prin acest 
fapt, faceţi un mare ajutor ţării. 

Oricine poate subscrie; puţin sau mult, cât poate. Fa- 
milia mea a subscris leafa pe o lună. Copii!! subscrieţi cu 
toţii la împromutul reîntregirii. Nu vă lăsaţi duşi de ispi- 
tele diavolului care vă îndeamnă să cheltuiţi banii pe bom- 
boane şi pe alte nimicuri, ci gândiţi-vă la patrie şi sub- 
scrieţi la împrumut. 

Clasa noastră a subscris 5000 Lei. Sumă mică, poate, 
dar dacă toate clasele ar da cel puţin atâta, dacă şi-ar da 
micile lor economii, ce mare şi puternică ar fi ţara: ţara 

“care pentru noi copiii se reface şi se reîntregeşte. 


IOANOVICI AUREL C.D.L. 
cl. II. b. 

LA n0] 


E atâta de frumos la noi 

Sunt munți fromoşi, câmpii întinse 
De cari nu se găsesc la noi 

Streine, în aite fări sub cer cuprinse. 






Să vii la noi în sat streine, 
S'auzi tălânci ce se cobor 
La adăpat, de pe coline, 

. Incet, în vale la isvor; 


" S'auzi concert de rândunele 

'. Din zori de zi şi până'n noapte, 
“Şi ciripit pe păsărele 

Ce te'nsofeşte pân” la moarte 


Să vezi tot grâul strâns în snopi 
Și fânul frumos adunat; 

S'auzi foşnind frunza din plop 
De vânturi uşor scuturat. 


Să ne vezi codrii cei frunzoşi 

Şi multele flori din poene 

" Ce-s numa 'n țara mea cu Feți-Frumoşi 
- Şi mândre. Cosinzene. 





S'auzi din dulcele caval 

Cum s'aprind cântece de dor 
Ce trec apoi din deal în deal, 
Când iese luna de sub not, 


N. 1]. BREBENEL. 

Pentru tine... 


Mi-am făurit Ţi-am ridicat 

"Gând aurit Altar curat 

Din viers de argint... De ghiocei, 

Cu el te alint... Ca să mă iei, 

În noaptea cea haină Cu tine'n veşnicie 

Când luna-şi pierde faţa de Şi să mă porţi prin alba 
verbină 'mpărăţie 

“În nourii cu gură de balaur. A îngerilor cu aripi de puf. 

NUNU 


liceul militar 


s-a 


Regele Munţilor 


Doineşte lancu din fluerul de alun. 

lar doina ce o cântă din inimă-i se frânge, 
Moţii-l privesc pe Rege şi inima le plânge... 
O! lancule mărite, tu ai murit nebun. 


De jalea ta plâng munții şi brazii plâng cu toţii, 
De jale-ți plânge Crişul şi plânge Arieşul, 

In negura eternă te plânge biet băieşul, 

„Pe căi înstrăinate amarnic te plâng Mofii ! 

Doi brazi frumoşi şi chipeşi îți străjuesc mormântul, 
lar tunurile fale şi-acuma te păzesc ; 

Moţii privesc spre ele şi doina [i-o doineşc, 

Te aşteaptă Moţii — Rege — ca să le spui cuvântul. 


IONIŢĂ BUFTEA 
L. Com. Tim. 

Predoslovie 


De m'o'nfrăţi cu cerul veşnicia 
In cântece m'or legăna cocorii 

Și tot mai des m'o'nvălui pustia 
lar giulgiu, îmi vor trage norii. 


Un sursur cristalin de apă 

Mi-o fi şi popă şi litanii 

In tihna somnului din urmă 

Mi-or îngâna la cap un cânt ciobanii, 


Va adormi c'o lacrimă pe geană 

In coborîrea blândei înserări 

Visarea tristă ce mă cheamă 

Flămând de viers să trec atâtea mări. 


O cruce nouă în apus de lună, 
Va înălța luceafârul hoinar 
Şi soarele împletind cunună 
Va 'mbrăţişa rapsodul solitar. 


Nicolae Calin 

Gânditoarea 


În seară tăcere, pe cer o candelă. 
Tăcută stai dusă în noaptea de vară 
In haină de raze în păr cu beteală 
Gândind, stai la ce? în tainica seară. 


Sub ploaia de raze în cântul tăcerii 
Văzdnuhul şi cerul, safire, topaz, 
Presară în suflet, împrăştie firii 
Şin buclele tale dormind pe grumaz. 


O mână pe tâmplă iar alta pe gene 

Plecaţii tăi ochi cu palma-i ascunde 

Și gândul tău zboară... o mână alene, 

Se plimbă pe frunte dar... gândul ţi-e unde ? 


În jurul tău flori, mireasmă de vară 
Pluteşte'n grădină şi'n verzii copaci, 
Departe se-aude un cântec în seară 

Şi'un fluer s'aude... departe; tu taci. 


Din lungile gene, ţesut de mătasă 
Adii câte-odată pe ochii albaştri 
Uşoare suspine din piept ţi-se lasă 

Iţi tremură geana, pe cer tremur aştrii. 


E noapte, prin stele, îl caţi şi-l petreci 
Cu ochii pe cer, întrebi, multe de ele 
Dar stelele tremură, când ochii ţi-i pleci 
Din gene îţi pică furatele stele... 


TEOFIL BARBURA 
cl. VIII. lit. C.D. L. Cluj-Timişoara 


se) 

Recunoştinţa 


E besnă adâncă. În lagărul din mijlocul pădurii, jocul 
flăcărilor aruncă umbre fantastice spre desişul cunfundat 
în întuneric. Vreascurile pârâe și împrăştie jerbe de scântei. 

Deasupra lor, un berbec gras se pârjoleşte, răspân- 
dind în aer mirosuri ademenitoare. 

Frigarea e învârtită de cel mai tânăr dintre haiduci, 
Marin Doinaşul, iar ceilalți zece sunt aşezaţi în jurul şefu- 
lui, care le dă ordine pentru ziua următoare. 

După ce îi priveşte pe toţi în parte, cu sulițele as- 
vârlite din ochii afundaţi subt sprâncenele stufoase, îşi 
drege de câteva ori glasul, apoi, mângâindu-şi bărbia cu 
mâna-i aspră, începe. 

— Copii, mâine prădăm pe Kir lany Pazvantoglu...... 
Marin tresări... Frigarea rămase o clipă nemişcată. O 
clipă doar, apoi porni iar, deodată cu vorbele căpitanului: 

— Şi Pazvantoglu este un mare tiran al poporului. 
" Beciurile sale sunt pline de bogăţi adunate de pe spatele 
țăranilor. 

Le vom lua şi le vom împărţii iar celor ce au tre- 
buinţă de ele. Mergem pe lângă drumul de ţară, peste 
câmpii, peate ne va mai cădea ceva în mână. Pe urmă ne 
despărțim şi luăm casa din două părţi. Ştiţi ce întărită 
este, dar după ce suntem înăuntru, merge uşor. Restul îl 
cunoaşteţi voi... Cuţitu]...... Când se împrăştie adunarea, 
berbecul era bine fript. 

Işi luă fiecare o ciosvârtă în mână şi începură să 
mănânce cu poftă. O garafă cu vin, trecută din mână'n 
mână, deslegă limbele voinicilor. Glumele şi amintirile cur- 
„geau gârlă. 

Marin stătea de o parte, mâncând liniştit. Tovarăşii 
îl agrăiră de câteva ori, apoi, văzându-l posomorit, îl lă- 
sară în pace. 

La sfârşitul mesii, tânărul cântă o doină de jale, care 
trezi în sufletele oţelite ale haiducilor, simţăminte mai 
omeneşti. Fiecare lăsase în satul său pe cineva drag, iar 
doina le răscolea aceste amintiri dureroase. 

In ochii unora înfloriră boabe de lacrimi. Alţii, oftară 
din băerile inimii, pe urmă toţi se înveliră în pături şi se 
culcară la rădăcinile copacilor. 

Marin se oferi să rămână de strajă. Până adormiră 
ceilalţi, el trebălui pe lângă foc. Apoi, se adânci în gân- 
duri. 

Inainte cu câteva luni, într'o luptă cu poteraşii, el 
căzuse prizonier. In drum spre Capitală, potera se oprise 
peste noapte la Pazvantoglu. 

In timp ce arnăuţii făceau chef, fata lui Kir lany se 
strecurase până la prizonier. Acesta suferea de durerea 
rănilor şi a ruşinii, 

Era băiat frumos. Desigur îl aştepta moartea. Fata se: 
înduioşă de tinereţele sale. Viziunea ştreangului şi a capului 
acela, căzut pe piept, o făcură să-şi calce pe inimă şi hai- 
ducul dispăru de subit nasul arnăuţilor beţi, fugind cu cel 
mai repede cal din grajdurile grecului. 

Acum, Marin vedea arzând casa aceea, tatăl fetei 
mort şi fata într'o stare mai rea, chiar decât moartea. 

Oare nu era datoria lui ?...... Dar jurase...... Şi to- 
tuş, „e... 

Obosit de lupta ce se da în el, Marin adormi îndată 


ce fu schimbat în gardă. 


* * 
% 


Abea se pierdu în depărtare tropotul cailor cu  hai- 
ducii cari plecau la prădăciune, când Marin, lăsat să pă- 
zească lagărul, încălecă pe fugarul său şi o luă prin pădure, 
pe o potecă puţin umblată, pe unde putea ajunge repede la 
casa lui Pazvantoglu. 

Se crăpa de ziuă când Marin, cu calul în spume, se 
opri în faţa casei. 

Cu multă greutate fu primit înăuntru, dezarmat şi 
escortat de slugi. 

Când află ce-l aşteaptă, grecul îşi pierdu capul. 

Fata şi haiducul îl îmbrăcară în grabă şi-l suiră în 
rădvanul cu cei mai buni telegari. Pe urmă, în desagii de 
pe alţi cai, puseră câte bijuterii şi lucruri de preţ încă- 
pură, apoi o porniră în galop spre cel mai apropiat adă- 
post la casa altui grec. 

La poarta conacului, Marin, care însoţise pe fugar, 
îşi luă rămas bun dela salvatoarea şi salvata lui. Cu toate 
“rugăminţile de a se feri de urgia tovarăşilor înşelaţi, haidu- 
cul pleacă înapoi. 

E! jurase şi călcase jurământul. Trebuia să-şi ia pe- 
deapsa pe care o aştepta zâmbind. 
; * % 

Peste două zile, grecul, cu o poteră numeroasă, se în- 
toarse acasă. (Găsi conacul ars până'n temelii, iar în mij- 
locul curţii, zăcea Marin, cu pieptul străpuns de unspre- 
zece hangere. 


BENA 1. MIRCEA 
cl. IV. b. C.D.L. Cluj-Timişoara 





Despărţire 


Ca visurile mele Ynsângerate 
Pornit-am să culeg zâmbirea ei; 

Dar plâng în mine corzi nemângâiate, 
Speranţa mi se frânge în scântei. 


Fiinţa lor firavă şi micuță 

O clipă doar şi-asvârle licărirea 

Şi mor; Cu ele şi urma de speranţă 
şi află 'ngroapa neagră săvârşirea 


Pribeag, pornesc spre apa mângâierii 
Să dau de ea, să-mi răcoresc ființa... 
Zadarnic caut ceasul învierii, 

Ursita scrisa'n carte: suferinţa ! 


AUREL GHENDER elev 


Oradea-Beiuş 
ES SA 

Furtună de vară 


Corăbii fără pânze, a fânului povară 

O duc pe marea” ntinsă de grâu, în galben val, 
Și zumzetul de gâze părea un madrigal 

In linişte apropierii furtunilor de 





| vară. | 
Sunt ultimele care, ce merg în fapt de seară 
Brăzdând lanul cel galben, spre casă'n pas grăbit, 
Alunecă, se frânge, dispare spre zenit 


O făşie de lumină, un fulger alb de 
Eat, vară, 


Tăcerea stăpâneşte, liliecii nu mai sboară 
Și zumzetul de gâze acum, a'ncremenit 
Căci urletul de moarte al pomului trăsnit 
Sfâşie cerul negru, al nopţilor de 
vară. 


Privind cu infiorare la freamătul de-afară 
Făcându-şi cruce'n grabă, bătrânul clopotar, 
S'avântă'n ploaia caldă cu fulgerul drept far 
Și sunetul de clopot împrăştie nori de 

vară. 


Tăcerea peste totul este stăpână iară, 
Doar picuri de pe case se prăvălesc arar, 
eigae ic 
Şi'n timp ce totul doarme, pe boltă c'un amnar 
Oglinda nopţii luna, aprinde-un cer de 
vară. 


LUŢĂ BRĂDĂŢEANU 
SS 


Lui P. B. care „atacă“ articolul 
„culmi şi abise“ a lui Gh. B. 


Articolul e acum complect, 
Căci dacă o „culme“ a atins, 
Mai lipsea doar epigrama-ţi 
Să dea ideea de „abis“... 
ghc. 

Toamna 


Toamna a sosit...! 

Azi noapte am auzit, prin somnu-mi neliniştit, strigă- 
ele ascuţite ale gâştelor sălbatice gonite din nord de cri- 
ățul înghețat. 

_ Azi dimineaţă am alergat să salut, ca în fiecare dimi- 
eață, rândunica ce locuia sub straşina noastră, mica mea 









“rândunică,... dar cuibul era gol... 

Am plecat la şcoală, cu inima strânsă, cu umerii în- 
covoiaţi sub tăcuta şi nevăzuta greutate a negurii dese ce 
“vătuia oraşul. 

Paşii îmi foşneau uşor în frunzele uscate ce cădeau: 
“confeti pe cari le pieptăna vântul din părul arborilor, după 
feeria de bal al soarelui, din vara şi primăvara ce-au tre- 
ut. 

O lacrimă de regret îmi picură pe mână... 

i „Ascult plânsul trist pe care-l cântă natura pe lungi 
“fire de ploaie, cu degete umede, înfiorându-mă de frig, de 
“tristeţe, de singurătate care mă face să mă strâng, instinc- 
“tiv lângă cântecul pe care începe să-l îngâne flacările do- 
"moale ale focului din cămin... 

Toamna a sosit!... 


Viorel. 


Toamna 


Azi dimineaţă am aşteptat în zadar soarele care mă 
“trezea în fiecare dimineaţă cu o rază jucăuşe ce-mi mân- 
“gâia faţa, părul împrăştiat pe perină, şi mă silea să deschid 
ochii : la lucru, la şcoală]... 

Azi dimineaţă vântul mi-a aruncat o mână de frunze 
“uscate prin fereastra deschisă ; azi dimineaţă lumina mi-a 
Părut aşa de săracă, cerul mi-a părut aşa de întunecat, 
Plin de nouri vineţii... şi am simţit, mirată, o lacrimă rece 
Pe mână... 

Azi dimineaţă o venit toamna... 

Viorica. 

Ruga bătrânului 


Nu mai s'adună vise 
Când apele îmi urlă 
Şi râd nebuni în turlă 
Cu gurile închise. 


Părinte, tu mă ceartă... 
Sunt mic, mai mic ca tine 
Potecile-mi sunt pline! 
Părinte, tu mă iartă ! 


Minunile din ceruri 


Topescu-mi ochiul Doamne... 


Și serile de toamnă 
Răsuflă greu de geruri. 


Şi poate gerul este 
Copilul tău, Prea Sfinte,... 
Și'n ochiul lui fierbinte 
S'adun poveşti pe creste. 


Sunt mic, mai mic ca tine, 
Potecile-mi sunt pline. 


Căruntu-mi păr argint-e... 
Eu râd şi plâng şi zac. 
Invaţă-mă să tac 
Eternule Părinte. 


CIOROIANU-PAI 
VII. Şc. Normală 


SCRISOARE... 


Dragă mamă-ti scriu acuma 
De aici din depărtare 

Ca să-fi mângâi suferința 
Ce a fost aşa de mare. 


Am plecat, tu ştii prea bine, 
Intr'o zi de vară mamă 
Şi de-atuncia amintirea 
Casei părinteşti mă chiamă. 


Şi din satu'n care-odată 
Am trăit în fericire 

Am plecat căci aşa fost-a 
Trista vremii împlinire. 


Și acum hoinăresc prin țară 
Depărtat de satul meu. 
N'am pe-aicea dragă mamă 
Decât frați şi Dumnezeu 


Să vă mângăiaţi cu soarta 
Ce-a fost crudă pentru noi 
Şi să credeţi zi şi noapte 

Că vom merge înapoi. 


Că vom cobori odată 
Dinspre munții în jos la vale 
Și nu mai va ti atuncia 
Pentru noi prâăpăd şi jale... 


OVIDIU ROMAN 
ci. VIII. Oradea-Beiuş: 

Despărţire 


runduri pentru tine 
M'ai părăsit fără să-mi spui 
Uitând cu totul mila, 
Și n'ai spus poate nimănui 
Că numai tu porţi vina. 


lar despărţindu-te de mine 
Făr'un cuvânt măcar uşor, 
Ai dus iubirea mea cu tine 
Și dorul tuturor... 


Tu ai uitat că ne-am iubit 
Odinioară ca'n poveşti, 

Cu toate că m'ai părăsit 

„De-ai şti tu, cât de dragă-mi eşti!“ 


Sandu Balmoşan 


Seară 


Noaptea 'ncet se lasă 
Acoperind totul, 

Eu stau trist în casă 
In sobă arde focul. 


Afară-i vânt şi-i rece 
Şi nimeni nu-i pe strtdă, 
lar vremea care trece 
Mă face să-i cad pradă... 


Și-adorm uşor în fine 
Rătăcitor departe... 

lar gându-mi tot la tine 
Exprimă blânde şoapte... 


Sandu Balmoşan 

Trec Anii... 


Trec anii plin de vijelii şi uragane, 
Trec pe zări ce se vor uita, 

Trec ducând cu ei... vieți de jale, 
Ce'n mormânturi se vor îngropa. 


Trec anii... şi'n drumul lor, 
Smulg destine'ntloritoare, 
Și seceră moartea de zor, 
In suflete amăgitoare. 


Și când... în anii nesfârşiți... 

Când trupul îți va fi pământ, 

Te mai gândeşti... cu ochii tâi țințiți 
Spre ani ce-au trecut. 


Trec anii... frec mereu... 

Se starmă a timpurilor spadă, 
Nu va rămâne decât Dumnezeu, 
In a trecutului nemuritoare salbă. 


IL D.P. 
novmalist - Timişoara 


5 


Baronesei „Amurgului“ 


— noul talent descoperit — 


Cu vâjiit de copii amurgul se lăsă 
Cenuşa din vetre asupra-ți apasă. 
Te pierzi în revistă, ca râma pe drumuri 
Şi'n capu-ți amurguri, oceane şi fumuri. 


CRIŞANITU 
L. M. V. 

PRIBEAGUL 


Pribeag, 

părăsind tot ce-aveam drag 
m'am înfrățit cu drumul 

şi tot avutul 

mi-l cuprinde o desagă. 


Eu, ţară 

avut-am peste munţii'n ceață 
şi-o ştie aceasta nu numai calea. 
Fu viu de undeva 

dar — unde plec? 


Cutreer astăzi 

odată cunoscute străzi, 

dar azi nimeni nu mă'ntreabă, 
ce gând mă poartă, 

ce doruri, ascund în suflet. 


Drumul, 
pe care pornit-am, destinul 
oare aşezat-a popasuri 

şi câte ceasuri 

de odihnă-ţi oferă fiecare ? 


Din drum oprit 

astfel pribeagul sa 'ntrebat şi-a şovăit 
să mai continue calea... 

Dar... care e zarea 

spre care fără nedejdi pornise ? 


„Și atâtea dureri 

a strâns în nouăsprezece primăveri, 

că sufletui-i nu mai poate 

altele cuprinde 

Şi atâte a adusu-i a şi această primavară... 

E tânăr 

şi anii-i par atât de mulţi la număr 
şi el nu cunoaşte bucuriile vieţii... 
Drumeţii 

poartă'n suflet ne 'npărtăşite dureri... 


Viaţa 

atăta-i e... Il îmbie la drum dimineaţa 

şi la popas îl cheamă seara, 

dacă-i lungă ziua 

sau e scurtă, dacă-i flămând, ori e sătul... 


— Ultimul popas 

cât e de lung? Il măsoară ceas? 

Şi... dacă se“”nfrăţeşte cu moartea, 

aş vrea 

aproape să fie. Dacă-i aşa, ştiu unde merg. 


— Somnul, 

— de popas înfrățit cu moartea — ultimul, 
de ce-i, dacă-i departe de drum ? 

L/aş vrea acum ! i 

Dar... visurile mele ?... 


ISEIN IGOR 


şc. Normală Timişoara 





Visurile 


Ce:s visurile ? mândre şi frumoase păsărele, 
Cu penele de aur sunt păsărelele acele 
Ce'nconjoară pământul când nopţile-s albastre, 
Şi vin să-şi facă cuibul în sufletele noastre. 


Acolo stau şi cântă ca'ntr'o grădină 

Apoi le-ajunge dorul de ţara lor străină 

Și una câte una întinde-aripa-i mititică 
Atunci când pleacă ele, şi cuibul lor se strică 


POP ANDREI 
cl. III. A. C. D. Loga 

SONET 


Românilor din Timoc 


Român ce ieri *n Dacia-Aureliană 
Doineai la oi... Române din Timoc, 
Mai cânți şi azi din fluierul de soc 
Căci eşti născut din mamă năzdrăvană. 


Duşmanii foc ţi-au dat şi n'ai perit în foc; 

Au vrut să-ți schimbe limba să-ți dea alta vicleană; 
Au vrut să-ţi fure portul de Fât şi Cosânzeană, 
Tu ai răzbit cu toate... dar n'ai avut noroc, 


— Piept de granit am fost şi vom mai fi, 
Căci din granit suntem, popor din popor Dac, 
Ne place vitejia, morții 'n război ne plac. 


Săraci suntem, dar dăm la cel şărac 
Dăm cerşitorilor pentru-ai noştri morți colac, 
Dar graiul nu-l vom da, potop de va veni! 


IONIŢĂ BUFTEA 
Lic. Com. Timişoara 


Y 


Revenire 


Am strâns din depărtarea zării 
Noianul nesfârşitelor cântări 
Ce-au înecat în apele uitării 
Melancolia unei rechemări. 


Le-am renăscut în desveliri de văluri 
Din amintiri în care mi-s'au strâns, 
Le-am adunat în risipiri de țeluri, 
Le-am regăsit durerea și le-am plâns. 


PAUL BEJENARU 


liceul militar 

Răvaş pentru tine 


Aşi vrea să-ți scriu în zbor câteva rânduri, 
Safire aşternute *n vers; 

S'opresc din drum al visurilor mers, 

Din dulci priviri să-mi plămădesc iar gânduri. 


Să încrustez în inima-mi senină, 
Refrenul unui cântec drag ; 

Să prind din zbor al clipelor şireag, 
Frânturi de vers, iubire şi lumină. 


S'ascult povestea trunzii ce adie, 
In ritmul lui al unui cânt; 

Ca *ntr'un târziu, pe aripe de vânt, 
Să piară "ncet, frânturi de melodie. 


DORIN FULEA 
Student 


Seniru fine cant 


Am rămas pe lume singur  Vieafa mea în zări hoinară, 


Toți m'au părăsit, Dorul meu în flăcări stins. 

Numai vântul de adie 

Coarda lirei îmi învie, Trubadurul vecerniei 

Pentru tine cânt. Am jertfit pe rugul sfânt, 
Dus de valul melodiei, 

Te ai oprit numai odată Bat la poarta veşniciei. 

Când m'ai auzit Pentru tine cânt. 


Și acum trimit la tine 
Cântul meu, nu ştiu de vine Ruga mea la cer fierbinte 
Pe aripi de vânt O înalț mereu, 


Margărite mă "npresoară Se coboară neagră noapte 
Le 'mpletesc iarăşi în vis, Am rămas aşa de singuri 
In speranfe am închis Eu şi Dumnezeu. 
N. CĂLINESCU elev Lic. Milit. M. V. Timişoara 

Murmur de ape... 


„. „pentru toţi... şi pentru nimeni... 


Pribeagule suflet ce ți tremuri cântarea 
In hoaptea 'nstelată, de taine plină, 
Ascultă 'n tăcere o şoaptă lină 

Un murmur ce-ţi leagân 'alene visarea. 


Priveşte spre apă ce 'n şopot se zbate 
Și ramuri spre unda-i se pleacă uşor, 
Se 'ngână poveşti cu-al vântului zbor 
Din peşteri de munte, mereu picurate... 


Se sbuciumă tainic în clocot ascunş... 
Şi pare că glasuri din val se ridică ; 
Jar colțuri de stâncă şuvoaie despică, 
Ce 'nvolbură 'n ele adânc nepătruns 


Luceşte vremelnic a lunii sclipire 
Când lin se 'nfioară oglinda de ape, 
Și murmurul dulce îți cântă aproape... 
Hoinarule suflet ce cauţi fericire!... 


Auzi de departe un şopot de dor ? 
E doina de veacuri ce jalnic suspină, 
lar apele-o poartă spre zarea senină 
Mângăind inimi ce 'n vise mor... 


Tu... Suflet ce 'n ape găseşti alinare 
Invaţă-le cântul, ascultă-le glasul... 
Pribeag mereu... călăuzeşte-ți pasul 
Pe drumul... cel tăr'de hotare... 


NANA 
Lic. Carmen Sylva 

Când se scutur . 


Când se scutur toamna frunze, 
Poleind scurte alei 

Vântul soarbe răsuflarea, 
Unei nopți fără de tei. 


Când s'alină gânduri calde, 
Pătimind în sinea lor 

Se cutremur inimi multe, 
De iubire şi de dor. 


Când s'anină toată mintea, 
Să deslege un viitor 

Se trezeşte tot iubirea, 
Cer albastru fără nor, 


Când se'mbată clipa zilei 

De noroc şi fericire, 

Plâng de-oparte doi ochi negri 
Retrăind a sa iubire. 


Când priveşti departe'n tine 
Gândul sfânt ce-l porţi acum, 
Vei uita iubirea caldă, 
Negăsindu-ţi calea'n drum ? 


[i 


. E d 


LUCI LUCIAN 
Liceul Militar 


Lui Nanu 


pentru pseudonimul său... 


Ca să nu fie cunoscut 
Poetul are pseudonim. 
Eu cred că-i ajungea talentul 
Ca să rămână anonim. 


PAUL BEJENARU 

Epigrame 


| Lu L.B. 
la poezia „Zefir“ publicată 
în această revistă. 
„Zefirul“ tău, îmi ierţi cinismul, 
Cu toată trista-i panoramă, 
IW'a sguduit în bucuria 
Unui subiect de epigramă. 


Lu R.D.l. 
autorul mai multor 


poezi patriotice. 
Cu versul tău eşti peste tot 


Văzut ca mare patriot. 
Nici unde însă — o regret — 
Nu ești văzut şi ca... poet... 
Unei poete 
pentru talentul ei 
Nu vreau să te jignesc, poeto, 
Cu-o consolare prefăcută 
Căci... ştiu... e mare încercarea 
Să ai o muză... surdo-mută... 


PAUL BEJENARU 





Domnule Redactor, 


Una din bucuriile pe care le-am întâmpinat odată cu 
începerea anului şcolar, este şi apropiata reapariţie a re- 
vistei „Ţara visurilor noastre” care ne oferă întotdeauna o 
lectură literară, plăcută şi instructivă. Căci această revistă 
este într'adevăr cea mai bună din ţară dintre toate revis- 
tele de acest gen, satisfăcând gustul literar al tuturora, şi 
"mai ales al elevilor. 

Desigur că paralel cu o revistă literară pentru elevi 
ar trebui să se editeze şi una ştiinţifică pentru a satisface 
"Bustul lor ştiinţific. Dar din nenorocire o revistă asemă- 
nătoare nu există în Timişoara şi nici într'o altă parte 
a țării. 

Deaceea noi. câţiva elevi din clasa IV-A a liceului | 
C. D. Loga, ne adresăm Dvoastre, ca să faceţi ceva în: 


Cauza noastră, 

E posibil că ne adresăm într'un loc necompetent în 
această chestiune, dar revista „Ţara visurilor noastre* 
ne-a plăcut aşa de mult, încât credem că facem cel mai 
bine adresându-ne D-voastre, ca unui cunoscător al pro- 
blemelor de acest fel. 

Cererea noastră exprimată mai precis, ar fi aceea de 
a întroduce în corpul revistei o mică rubrică ştiinţifică, 
sau ceva de telul acesta. 

Astfel revista „Ţara Visurilor Noastre“ ar atinge un 
grad mai înalt de desvoltare împunându-se tuturor elevilor. 

Redactarea acestei părți nu ar avea prea mari greu: 
tăţi, căci cu concursul Dlor Profesori de ştiinţe şi al ele- 
vilor, aţi putea da în mâna noastră pe lângă lecturi lite- 
rare, atăt de plăcute şi lecturi ştiinţifice frumoase şi de o 
mare valoare instructivă. 

In speranţa că cererea noastră va avea o resoluțiune 
favorabilă rămânem respectuoşi Domniei Voastre. 

Semnaţi 26 de elevi ai cl. IV, a L. Loga 


Răspunsul Redacţiei 


— „Ţara visurilor noastre“ priveşte cu dragoste toată 
sforţarea sinceră, gândită, îngrijită şi trudită a sufletelor, 
pentru cari s'a născut, pentru grija şi păstrarea şi desă- 
vârşirea spre binele lor şi a ţării — a generaţiei tinere. 
Tot ce e publicabil, chiar şi de natură ştiinţifică, tot ce 


poate preocupa un suflet plin de dragoste față de frumos, 


adevăr şi bine şi e scris ca să poată fi gustat de mulţi- 
mea cetitorilor dornici de acelaşi sentimente, — e bine şi 
cu simpatie primit, 


+ 
d id 


Pretenii colaboratori ai revistei noastre să ne ierte, 
dacă n'am publicat tot ce e publicabil — am fi nevoiţi să 
aparem în 100 de pagini lunar —; rând pe rând toate, şi 
sunt multe, bune, se vor publica, afară de cele pe care, 
peste voinţa noastră, nu le putem, îi 

